茶餐廳餐蛋麵售$45 港男PO相批3大問題:仲想賣錢? 網民咁講…
茶餐廳食物種類繁多,是不少港人熱門用膳之選,有連登仔日前光顧某茶餐廳,叫1碗售價45元的餐蛋麵,但就批評餐蛋麵「3宗罪」,當中包括蛋黃是全熟、餐肉過乾,以及丁麵無麻油,不滿稱「麵都未識煮,仲想賣錢」。有網民認為「出街食餐蛋麵預X左啦」,「連蛋都唔係即煎嘅茶記,可以唔使去」。不過有留言指餐蛋麵要煮得好吃其實絕不容易,若要計算心機時間成本,「45蚊應該做唔到,除非唔使租」。
有港男在連登討論區以「
」為題發帖,並上載1張圖片,顯示他日前光顧某茶餐廳,叫1碗餐蛋麵,不過他就直指這碗餐蛋麵的「3宗罪」,首先太陽蛋的蛋黃竟然是全熟(太陽蛋應以單面煎蛋,待蛋白熟透後,蛋黃熟透前上碟);其次,他形容餐肉「乾X過臘肉」;最後主食的出前一丁,連最基本的麻油都沒有,故狠批「(餐蛋麵)賣$45蚊,唔X好玩X我啦」。帖文引來網民熱議,有人覺得「出街食餐蛋麵預X咗啦」,「因為無生意或者啲廚房煎得太多,午餐肉同蛋都好大機會翻煎,或放喺熱爐一段時間」、「連蛋都唔係即煎嘅茶記,可以唔使去」、「好心自己煮,蛋要幾熟都可以自己控制,餐肉要幾厚,咩牌子又可以自己揀,基本上你拎45蚊出來食嗰下已經係唔抵,不論佢煮成點」、「呢啲唔會敢投訴,因為你唔知啲友仔會唔會加料,但下次唔會再去食」。
惟有人覺得未至於如樓主所說那麼不堪,「唔錯,最憎生蛋。午餐肉煎乾,香」、「食安中心係真係Recommend(建議)全熟蛋,出面啲半生熟蛋真係有風險,你亦唔知佢storage condition(儲存情況)係點」。
有留言則指出餐蛋麵要煮得好吃其實絕不簡單,「蛋要邊燶,黃要流心,餐肉起碼2厘米厚,最好3厘米,慢火煎到兩邊金黃色,外脆內軟,丁麵一定要隔水,時間幾長就個人口味,湯還湯煮,上碗後先落麻油」,「加埋心機時間成本,45蚊應該做唔到,除非唔使租」。
(連登討論區)